Document ID: /roh_data/filtered/fineweb-2-filterrobots_roh.jsonl.gz/65683

Il chantun Grischun na vul betg sa participar supplementarmain vi dals tschains da locaziun dals manaschis durant la crisa da corona. Custs fixs per locaziuns, vegnian gia resguardads tar las mesiras per cas da direzza, scriva la regenza grischuna en ina resposta sin ina moziun parlamentara da la PS.
La moziun pretenda ch'il Grischun suondia l'exempel da Basilea-Champagna. Là surpiglia il chantun in terz dals tschains da locuziun dals manaschis, quai permess che quels sa stentan per ina reducziun generala dal tschains.
Vischnancas pudessan gidar
Plinavant haja la regenza sa tschentà cun la dumonda sch'i na fetschia betg dapli senn che las vischnancas sa gidian tar problems cun ils tschains da locaziun. Quellas sajan pli datiers dals manaschis ed enconuschian meglier la situaziun locala. Els possian porscher schliaziuns nuncumplitgadas, e sveltas. Quai er sch'i dess uschia in tarpun da bleras differentas schliaziuns.